Fil 2:15 Kind van God wees. Nie kind van die wêreld nie. Nie kind van die huidige tyd se gees nie. Dit is vir ons moeilik. Ons asem die tydgees in. Ons leef op 'n wêreld wat in en uit homself donker is en nie die HERE soek nie. Dit is nie so dat ons staan en wag het toe die Here Jesus na die wêreld gekom het nie. Ons lees in Johannes 1: "Die ware lig wat elke mens verlig, was aan kom na die wêreld toe. Hy was in die wêreld - die wêreld het deur Hom tot stand gekom - en tog het die wêreld Hom nie erken nie. Hy het na Sy eiendom toe gekom, en tog het Sy eie mense Hom nie erken nie." vs 10
Mense kom nie uit hulself tot Christus as die Lig van die wêreld nie. Ons as sondige mense hou liewer van die donker. Ons wil leef in die donker omdat die ware lig die donker en die skuld in onsself wys. Ons hou nie daarvan nie! Ons wil dit wegsteek.
Nogtans roep Paulus ons in hierdie teks op om as kinders van God te leef en die lig van Christus, van die evangelie te versprei. Dit wys ons dat dit nie net moet nie maar ook moontlik is. Christus het in die wêreld gekom en vir elkeen wat daarom bid Sy Gees verdien. Die Gees wat ons die liefde vir en van die HERE wil gee. Die Gees wat ons so wil verander dat ons die Lig liewer het as die donker. Die Gees wat ons leer om nie meer kind nie meer kind van die tyd en sy gees te wil wees nie maar kind van God. Jy wil verander word. Dan gaan vanuit ons lewe die lig skyn in die wêreld. Omdat ons aan Christus verbind is deur God se genade! Here maak ons U ligdraers!